4a31a2ebfc4f81476398a16ab4ef86a6
Τι είναι το Σύνδρομο Πολυκυστικών Ωοθηκών;
endokrinologia.gr
2021.10
Το Σύνδρομο Πολυκυστικών Ωοθηκών (ΣΠΩ – polycystic ovaries syndrome, pcos) είναι μια από τις πιο κοινές ενδοκρινολογικές παθήσεις, επηρεάζοντας περίπου το 10% όλων των γυναικών παγκοσμίως. Γυναίκες με ΣΠΩ παρουσιάζουν συνήθως διαταραχές της εμμήνου ρύσεως, υπογονιμότητα και σημεία και συμπτώματα περίσσειας ανδρογόνων. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)
88df784c0b9159604df197f1849a8ae6
Ποια είναι τα αίτια του Συνδρόμου Πολυκυστικών Ωοθηκών;
endokrinologia.gr
2021.10
Το ΣΠΩ ενδέχεται να επηρεάσει την υγεία των γυναικών από την παιδική ηλικία έως και μετά την εμμηνόπαυση. Τα ακριβή αίτια που οδηγούν σε ΣΠΩ δεν είναι γνωστά, αλλά πρόκειται για ένα συνδυασμό κληρονομικής προδιάθεσης και περιβαλλοντολογικών συνθηκών. Πρόσφατες μελέτες έχουν δείξει ότι οι κόρες μητέρων με ΣΠΩ έχουν πενταπλάσιο κίνδυνο για την εμφάνιση ΣΠΩ στις ίδιες. Το ΣΠΩ στις περισσότερες περιπτώσεις είναι στενά συνδεδεμένο με την αύξηση σωματικού βάρους και την παχυσαρκία, που συνήθως προηγούνται των τυπικών συμπτωμάτων του ΣΠΩ. Η παχυσαρκία οδηγεί στην λεγόμενη ινσουλινοαντίσταση και διαταράσσει τα φυσιολογικά επίπεδα ανδρογόνων (ανδρικών ορμονών) στο αίμα, με αποτέλεσμα τα τυπικά συμπτώματα του ΣΠΩ. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)
0cb46aedcf77bb7758fcf569870b52ab
Ποια είναι τα συμπτώματα του Συνδρόμου Πολυκυστικών Ωοθηκών;
endokrinologia.gr
2021.10
Οι περισσότερες γυναίκες με ΣΠΩ εμφανίζουν διαταραχές περιόδου, συνήθως καθυστέρηση, δηλαδή είτε ολιγοαμηνόρροια (η περίοδος εμφανίζεται πιο σπάνια, π.χ. μια φορά τους τρεις μήνες), είτε αμηνόρροια (η περίοδος απουσιάζει τελείως). Οι διαταραχές περιόδου είναι συνδεδεμένες με υπογονιμότητα καθώς και με την υπερπλασία του ενδομητρίου. Άλλα συμπτώματα είναι η υπερτρίχωση, κυρίως στο πρόσωπο αλλά και στον κορμό και στο εσωτερικό των μηρών, η ακμή, η λιπαρότητα του δέρματος και η απώλεια τριχών της κεφαλής (κροταφική αλωπεκία). [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)
f5d11700246d528178666b2c3be936bd
Ποια είναι η κατάλληλη θεραπεία του Συνδρόμου Πολυκυστικών Ωοθηκών;
endokrinologia.gr
2021.10
Η θεραπεία του ΣΠΩ διαμορφώνεται ανάλογα με τις προτεραιότητες των ασθενών όπως η διαχείριση της υπογονιμότητας, της υπερτρίχωσης, της ακμής ή της παχυσαρκίας. Η εξατομικευμένη θεραπεία μπορεί να περιλαμβάνει αλλαγές στον τρόπο ζωής ή φαρμακευτική αγωγή. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)
97c1a133f08e9c39b6d29ddc352401f4
Πως επηρεάζει το Σύνδρομο Πολυκυστικών Ωοθηκών την εγκυμοσύνη; Μπορώ να μείνω έγκυος και να κάνω παιδιά; Τι πρέπει να γνωρίζω μετά τη γέννα;
endokrinologia.gr
2021.10
Γυναίκες με ΣΠΩ συχνά πάσχουν από υπογονιμότητα και χρειάζονται φαρμακευτική υποστήριξη για να μπορέσουν να συλλάβουν. Μελέτες έχουν δείξει πως περίπου το 70% των γυναικών με ΣΠΩ έχουν πρόβλημα υπογονιμότητας. Η φαρμακευτική θεραπεία μπορεί να περιλαμβάνει κλομιφαίνη με ή χωρίς τη προσθήκη μετφορμίνης, λετροζόλη, ή ορμόνες και εξωσωματική γονιμοποίηση. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)
4f0d6401cf3e4aad2adb65419c59748e
Πως σχετίζεται το Σύνδρομο Πολυκυστικών Ωοθηκών με το άγχος και την ψυχολογία;
endokrinologia.gr
2021.10
Οι γυναίκες που πάσχουν από ΣΠΩ έχουν αυξημένο κίνδυνο για συμπτώματα άγχους, κατάθλιψης, χαμηλής αυτοπεποίθησης και αρνητικής εικόνας για τον εαυτό τους και το σώμα τους. Κοινά συμπτώματα περιλαμβάνουν αίσθηση κούρασης με απώλεια του ενδιαφέροντος για καθημερινά πράγματα, αισθήματα κατάθλιψης και άγχους. Τα συμπτώματα αυτά σχετίζονται συχνά με τα υπόλοιπα συμπτώματα του ΣΠΩ και πρέπει να αναφέρονται κατά την επίσκεψη στον ενδοκρινολόγο ή γυναικολόγο καθώς είναι μια βασική παράμετρος που χρειάζεται αντιμετώπιση στα πλαίσια της θεραπείας του ΣΠΩ. [ΔΙΑΒΑΣΤΕ ΠΕΡΙΣΣΟΤΕΡΑ...](https://endokrinologia.gr/gynaikeia-ygeia/syndromo-polykystikon-oothikon/)